Jeon

Jeon of Jeon Arvani, nomber artistico di Jonathan Bryan Thiel, (☆ 27 di januari 1991 na Santa Cruz), ta un musico, cantante, rapper, compositor y producer Arubiano. E ta rap na Papiamento. 

 Bida y carera 
Jonathan Thiel a nace na Aruba den un famia musical. E tin tres ruman i ta e yiu mas chikito di su mayornan. Su tata Robert Thiel, ta pianista, producer musical i dirigente di un banda musical, cu ta conoci pa e hit Duna bo un serenata. Su wela tambe tabata musico. Desde edad di ocho aña el a cuminsa haya les di piano di su tata. Jeon biografie, partyflock.nl Gradualmente el a siña toca diferente instrumento manera cuatro, wiri, conga y percusion. Thiel a cuminsa subi tarima cu 14 aña. Na 2007, bou nomber "Biggy Boy", el a sali rey hubenil di roadmarch cu su composicion Move cu mi y rey hubenil di calypso cu Nos mes. El a haci su debut como hoben musico cu e cancion E Gaiton den e grupo Gaitas Sensacionales. Su prome hit tabata Mi kier bo ta felis (2008), cu a pega na tur tres di e islanan ABC. Djey el a skoge pa transforma di Biggy Boy pa e artista Jeon, nomber deriva di Jonathan.The making of jeon – E artista mas comercialisa na Aruba preparando pa su lansamento internacional, exlcusivomagazine.com (30 di september 2019) 

Durante su carera musical Jeon a produci riba 500 cantica. E ta compone den varios estilo y ritmo, aplicando fusion entre reggaetón, rap, zouk y ritmo combina.  
Su composicionnan, manera Dushi bida y Ta mi hendenan, a sa di score hitnan den gran parti di Reino Hulandes, Colombia y Venezuela. Na varios ocacion el a wordo elegi "artista di aña" y a ricibi reconocimento como embahador di Boneiro y Corsou. Durante Arte di Palabra na 2017 a dune un homenahe pa su aporte na idioma Papiamento.

Pa su proyectonan musical el a colabora cu e artista Arubano Ataniro y Basic One, agrupacion cu cual el a presenta tambe como cantante. Na 2016, despues di a muda pa Hulanda e aña prome, e ta firma cu e label diskero di Sony. Na aña 2018 el a graba, hunto cu e cantantenan J.Balvin di Colombia y Anitta di Brazil, e hit internacional “Machika”, logrando un “platinum album”. Jeon ta presenta cu concierto di artistanan grandi, manera Romeo Santos, Juan Luis Guerra, Zion & Lennox. Na 2025, su cantica Bluewave a bira e himno special di e seleccion di Corsou durante nan clasificacion exitoso pa Copa Mundial di Futbol.BN’ers met wortels in Curaçao hartstikke trots op WK-kwalificatie: ‘Zo’n ontlading op het eiland’, ad.nl (19 di november 2025)

 Discografia 
Single
 Dushi Bida (2016)
 Bon Vibe
 It is what it is
 Chiki Cha (cu Ritmo Real)
 Amanecer ( cu Leo Herrera)
 Machika (2018, cu J.Balvin y Anitta)
 Aruba (2018)
 Nijmegen (2022, cu Ori)
 Miss Dior (2023)
 Caya ta Papia (2024)
Album
 Biggy Boy Forever 
 Santa Cruz
 Otra noche

Category:Hende
Category:Kantante
Category:Arubano konosí
Category:Pseudónimo